32001R1456
L 194/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1456/2001 НА СЪВЕТА
от 16 юли 2001 година
за изменение на Регламент (ЕО) № 2549/2000 за създаване на допълнителни технически мерки за възстановяване на запасите от риба треска в Ирландско море (участък VIIa на Международния съвет за изследване на морето ICES)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 37 от него,
като взе предвид предложението на Комисията (1),
като взе предвид становището на Европейския парламент (2),
като взе предвид становището на Икономическия и социален комитет (3),
като има предвид че:
(1)
Условията, зададени в Регламент (ЕО) № 2549/2000 (4), са предназначени да осигурят избирателен подбор на риболовните приспособления, използвани в Ирландско море, така че колкото се може по-малко ювенилни екземпляри на треска да бъдат улавяни.
(2)
Член 2, параграфи 1 и 2 определя забраната за използването на дънни трални мрежи, различни от бийм тралове, включващи накрайник за улов на треска и/или удължител, изготвен изцяло или частично от оплетен мрежест материал и всяка друга дънна трална мрежа, различна от бийм траловете, включващи накрайник за улов на треска и/или удължител, като дебелината на оплетката не надвишава 6 mm.
(3)
Последните научни становища съвпадат със становището на рибарите, че накрайникът за улов на треска и/или удължител, изготвен от двойна оплетка с дебелината на оплетката не повече от 4 mm е еквивалентна технически на накрайник за улов на треска и/или удължител, съгласно сегашната дефиниция.
(4)
Съществува изискване от страна на някои рибари за използването на накрайник за улов на треска с двойна оплетка.
(5)
Член 3 от сегашния регламент задава условията, които важаха само за 2000 г. и следователно трябва да се заменят с разпоредби, които задават изискваните изменения.
(6)
Регламент (ЕО) № 2549/2000 следва да бъде съответно изменен,
ПРИЕ НАСТОЯЩИЯ РЕГЛАМЕНТ:
Член 1
Член 3 от Регламент (ЕО) № 2549/2000 се заменя със следното:
„Член 3
Независимо от условията, зададени в член 2, параграфи 1 и 2, при използването на трални риболовни приспособления в Ирландско море, следва да бъде разрешено използването на накрайник за улов на треска и/или удължител, изготвен от двойна оплетка на мрежов материал с дебелината на отделната оплетка не повече от 4 mm.“
Член 2
Настоящият регламент влиза в сила в деня след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 юли 2001 година.